Το συχνότερο σύμπτωμα  είναι ο πόνος κατά την ανύψωση του Άνω Άκρου προς τα εμπρός και προς την αντίθετη πλευρά. Πολύ συχνά υπάρχει ευαισθησία κατά την πίεση επί της άρθρωσης καθώς και κατά την κατάκλιση επί του πάσχοντος ώμου.
Κατά την κλινική εξέταση τα ειδικά κλινικά τεστ είναι συνήθως θετικά, με πιο αξιόπιστο όλων το cross body action test- πρόσθια ανύψωση του Άνω Άκρου και προσαγωγή προς την αντίθετη πλευρά.
Η άρθρωση είναι συχνά διογκωμένη, ενώ σε περίπτωση παλαιότερης συνδεσμικής βλάβης μπορεί να συνυπάρχει αυξημένη προσθιοπίσθια μετατόπιση της κλείδας.